cyanic-selkie/wikianc huggingface dataset:
Näonärv
Inimesel
Inimestel areneb näonärv välja neljandaks eluaastaks. Näonärv väljub oliivi ja ajusilla vahelt. Näonärvi motoorsed kiud kulgevad läbi oimuluu sisemisse kuulmekäiku ja näonärvikanalisse ning edasi kõrvasüljenäärmesse. Siis jaguneb nägemisnärv harudeks, mis innerveerivad näo miimikalihaseid ja osaliselt ka kaelalihaseid. Nägemisnärvi parasümpaatilised kiud innerveerivad tiibjätke-suulaeganglioni (ganglion pterygopalatinum) kaudu pisaranääret ja submandibulaarganglioni (ganglion submandibulare) kaudu keele- ja lõuaalust süljenääret.
Inimestel seostatakse näonärvi kahjustustega mitmeid haiguslikke seisundeid, nagu Belli paralüüs, vöötohatisejärgne genikulaatganglioniit ehk Ramsay Hunti sündroom ja Lyme'i tõbi.
Koduloomadel
Koduloomadel väljub näonärv ajusillas asuvast motoorsest (nucleus motorius n. facialis) ja piklikajus olevast parasümpaatilisest tuumast (nucleus parasymphaticus n. facialis) ning suundub koos esiku-teonärviga oimuluu kaudu sisemisse kuulmekäiku. Näonärv jaguneb koduloomadel järgmisteks närvideks:
Roomajatel
Roomajate neuroanatoomiat on vähe uuritud. Näo osadest saavad nad liigutada ainult silmalauge, mida innerveerib näonärv. Näonärvist lähtuvad ka sensoorsed kiud, mis innerveerivad roomajatel maitsmispungasid.
Segakoor
Tüüpiliselt on segakooris neli häälerühma: naised jagunevad sopraniteks ja altideks ja mehed tenoriteks ja bassideks. Olenevalt esitatavast teosest võib koor jaguneda ka rohkemateks häälerühmadeks, näiteks võib juures olla meeshäälte rühm bariton.
Traditsiooniliselt seisavad publikule esinedes mehed naiste taga (bassid sopranite ja tenorid altide taga), aga vastavalt konkreetse koori ja dirigendi eelistustele või muudest teguritest tulenevalt võib asetus olla teistsugune, näiteks kaks meeshäälerühma keskel ja naised kahel pool külgedel. Võimalik on ka asetus, kus häälerühmad paiknevad kõrvuti järjestuses kõrgeimast kuni madalaimani.
Otto von Porat
Otto Wessel von Porat (29. september 1903 Älmhult, Älmhulti vald, Kronobergi lään, Rootsi – 14. oktoober 1982 Bærumi vald) oli Norra poksija.
Von Porat oli raskekaalus (üle 175 naela ehk 79,4 kg) Norra meister aastatel 1924 ja 1926.
Von Porat sai raskekaalus (üle 175 naela ehk 79,4 kg) 1924. aasta Pariisi olümpiamängude poksivõistlustel kuldmedali ja tuli olümpiavõitjaks. Ta oli esimene ja on seni ainus Norra poksija, kes on tulnud olümpiavõitjaks.
Von Porat poksis oktoobrist 1926 kuni novembrini 1934 elukutselisena ning pidas kokku 48 kohtumist, millest võitis 37 (neist 24 nokaudiga) ja kaotas 11 (neist 4 nokaudiga) kohtumist.
Kidekša Borissi ja Glebi kirik
pisi|260px|Kidekša Borissi ja Glebi kirik, vaade läänest
Punasoo oja
Punasoo oja (ka Avinurme oja) on oja Põhja-Eestis. Oja pikkus on 13,4 km ja valgla suurus 48 km².
Kidekša Borissi ja Glebi kirik
Kirik ehitati 1152. aastal vürst Juri Dolgoruki käsul kohta, kus pärimuse järgi Kiievi-Vene esimesed kristlikud märtrid Boriss ja Gleb teel Kiievisse kohtusid (kroonika Книга Степенная ..., kd 21, 192), Konstantinov, lk 26. Kirik võis kuuluda vürsti lossikompleksi (ilmselt puithooned) juurde, mida vürst aga enam ei kasutanud pärast Kiievi suurvürstiks saamist 1155. aastal. Asula purustati mongolite vallutusretkede ajal ja minetas oma tähtsuse. 16.–18. sajandil kasutas kirikut klooster, hiljem tegutses see kihelkonnakirikuna. Tänapäeval on seal muuseum ning hoone on Vladimiri-Suzdali unikaalse keskaegse arhitektuuripärandi ühe esindajana kantud UNESCO maailmapärandi nimistusse.
Arhitektuur
Kirik on tüübilt nelja piilariga kolmelööviline ja kolme apsiidiga ristkuppelkirik ühe keskse kupliga. Hoone on ehitatud lubimördiga seotud lubjakivikvaadritest. Borissi ja Glebi kirik on üks vanemaid selles piirkonnas ja üks vähestest Juri Dolgoruki rajatud kirikutest, mis on tänapäevani säilinud. Välisseinad on liigendatud liseenidega ja kaarfriisidega (samad motiivid kaunistasid ka tambuuri), sissekäikudel on lihtsad astmikportaalid. Interjööris on säilinud osasid 12. sajandi freskodest. Ehituskividelt võib leida ehitusajast pärit müürseppade meistrimärke ja seintele kraabitud grafitit.
Kiriku välimus pole säilinud oma algsel kujul. 1660. aastatel varisesid kiriku võlvid ning idaseina ja apsiidide ülaosa, algne tambuur ja kuppel. Praegune katus ja kuppel pärinevad 17. sajandist, samuti müüriti 17. sajandil kinni lõunaportaal ning suurem osa algseid aknaid, ning uued aknad raiuti seinte keskossa, mistõttu hävis osa ehitusaegset dekoori. Samast sajandist pärineb kiriku lähedale ehitatud telkkatusega kellatorn. 19. sajandil ehitati lääneseina külge madal eeskoda.
Kirik koos hilisematel sajanditel juurde ehitatud hoonetega on vermitud kolmerublasele hõbedast mälestusmündile, mis anti välja 2002. aastal Peterburis.
Priit Ennet
pisi|Priit Ennet 2016. aasta teaduskommunikatsiooni konverentsil pisi|Eesti Teadusajakirjanike Seltsi juhataja Priit Ennet 31. märtsil 2013 Tartus [[teaduskeskus Ahhaa|Ahhaa keskuses andmas üle Ökuli auhinda Mart Noormale]] Priit Ennet (sündinud 8. juunil 1968 ) on eesti teadusajakirjanik ja Eesti Teadusajakirjanike Seltsi esimees.
Ennet on õppinud Tallinna 21. Koolis ja Tartu Riiklikus Ülikoolis.
Töötab Eesti Rahvusringhäälingus ja juhib Vikerraadio teadussaadet "Labor".
Ao paisjärv
Ao paisjärv ehk '''1. Ao paisjärv' (ka Oruveski I veehoidla, Ao veehoidla'') on paisjärv Lääne-Virumaal Väike-Maarja vallas.
Paisjärv rajati Põltsamaa jõe paisutamisega.
Järve pindala on 10,2 ha.
Registrikood: VEE2066010.
Toomanina
Toomanina on maanina Lääne maakonnas Lääne-Nigula vallas Rannakülas. Nina juures asub Nõva sadam.
Turvajalanõud
pisi|Video turvajalanõude valmistaisest käsitsi ja tööstuslikult 2002. aastal [[Uedem|Uedemis]] pisi|Turvasaapad (ISO 20345:2004 standard) Turvajalanõud on vastupidavad jalatsid (nt saapad, kingad või sandaalid), mille osad on tugevdatud kaitsematerjaliga ning mille eesmärk on kaitsta jalga mitmesuguste ohtude eest. Tavaliselt on turvajalanõudel varbaotsaplaadid, mis on kombineeritud vahetalla plaadiga, et kaitsta jalga põrutuste eest nii alt kui ülevalt. Kuigi traditsiooniliselt on tugevdusplaadid valmistatud terasest, siis saab tugevdusi teha ka komposiitmaterjalidest, nagu näiteks termoplastsest polüuretaanist (TPU) või alumiiniumist. Vajadusel saab kasutada isegi puitu. Turvasaapad on olulised seal, kus tööohutus seda nõuab, näiteks ehitusobjektidel, paljudel tööstusaladel jne. Saabaste taldadel on markeeringud, mis näitavad, mille vastu antud saapaid kasutada saab (nt elektrišokk, kemikaalid ja põrutus).
Stiilid
Turvajalanõusid valmistatakse erinevates stiilides (nt saapad, tossud, kingad jne). Olemas on ka viisakamaid turvajalanõusid, mis on mõeldud järelevalvet teostavatele inseneridele, kes külastavad objekte, kus on kohustuslik kanda turvajalanõusid, kuid samas peavad käima ka tähtsamatel koosolekutel. Valmistatakse ka selliseid turvasaapaid, mis on moes näiteks selliste subkultuuride seas nagu skinheedid, punkarid ja rivetheadid.
Tähistused
Löögimõju: I/75, I/50, I/30, tähistavad 50-naelase raskuse peale kukkumise mõju. Kokkusurumine: C/75, C/50, C/30, tähistavad jalatsi kokkusurumist vastavalt 2500-, 1750- ja 1000-naelaste raskustega. Mida suurem on number, seda tugevam on jalanõu. Elektrostaatilise mahalaadimise tähistused on SD tüüp I või tüüp II. Selliste tähistustega jalanõud ei lase koguneda staatilisel elektril, mis mahalaadimisel võib süüdata kemikaale või muid kergesti süttivaid aineid.
Värska talumuuseum
Värska talumuuseum (varem Seto talumuuseum) on setu talurahvakultuuri tutvustav muuseum Värskas. See avati aastal 1998. Alates 2019. aastast on muuseum Setomaa Muuseumide koosseisus.
Muuseum korraldab mitmeid setude kultuuri tutvustavaid üritusi, näiteks setu pitsipäevad, folklooriõhtud, setu toitude valmistamine.
Augusts Kirhenšteins
Augusts Kirhenšteins (18. september (vkj. 6. september) 1872 Mazsalaca – 3. november 1963 Riia) oli läti mikrobioloog ja Nõukogude Liidu ning Läti NSV riigitegelane.
Vladimir Juškin
Vladimir Juškin (sündinud 16. novembril 1948) on Eesti poliitikaanalüütik.
Augusts Kirhenšteins
Augusts Kirhenšteins lõpetas 1902. aastal Tartu veterinaariinstituudi, seejärel töötas veterinaarina Valmieras ja Limbažis. Ta osales 1905. aasta revolutsioonilistes sündmustes ja oli sunnitud emigreeruma Šveitsi. Esimesest maailmasõjast võttis Augusts Kirhenšteins osa Serbia armee koosseisus.
Vladimir Juškin
Ta on lõpetanud Baumani-nimelise Moskva Kõrgema Tehnikakooli insenerina.
Augusts Kirhenšteins
1917. aastal pöördus Kirhenšteins Lätisse tagasi, ta teenis Läti armees kaptenina. 1919. aastast oli ta Läti Ülikooli dotsent ja 1923. aastast professor.
Vladimir Juškin
Aastail 1990–1992 töötas ta Eesti valitsuse nõunikuna.
Augusts Kirhenšteins
Pärast Läti okupeerimist Nõukogude Liidu poolt määrati Augusts Kirhenšteins 20. juunil 1940 Stalini emissari Andrei Võšinski mahitusel Läti uue marionetliku valitsuse peaministriks. Sellel ametikohal oli ta kuni 25. augustini 1940. Lisaks oli Augusts Kirhenšteins 21. juulist 1940 kuni 25. augustini 1940 Läti presidendi kohusetäitja.
25. augustist 1940 kuni 11. aprillini 1952 oli Augusts Kirhenšteins Läti NSV Ülemnõukogu Presiidiumi esimees. Ühtlasi oli ta aastatel 1941–1952 NSV Liidu Ülemnõukogu Presiidiumi esimehe asetäitja.
Aastatel 1946–1962 oli ta Läti NSV Teaduste Akadeemia Mikrobioloogia Instituudi direktor ja 1951–1958 Läti NSV Teaduste Akadeemia asepresident.
Enesekavandamine
Enesekavandamine (ka enesemoodustamine, enesetehnika ) on Michel Foucault'l (enesetehnoloogia ) kultuuris sisalduv tõekohustus, kuidas ennast moodustada.
M. Foucault' järgi võimaldab enesekavandamine isikul teha oma keha, mõtete ja käitumisega teatav hulk toiminguid, et muuta ja kujundada või saavutada teatav tänulise, õnne, puhtuse või üleloomulise väe seisund. Erinevalt võimusuhete valitsemismoodustest, tuleb enesekavandamises avastada tõde, saada tõest valgustatud, kõnelda tõtt. Näiteks budisti juhib üks õpetuskava avastama kes ta on ja mis on tõde. Budist avastab enese ja tõe samaaegses ühendumises oma mina ettekujutuslikkuse. Kristluses see pole nii. Kristlase enesekavandamine ei lase minal paista ettekujutusena.
Majandusline Rühm
Majandusline Rühm (lühemalt ka: Majandusrühm) oli Eesti esimese vabariigi aegne erakond.
Erakond osales mitmetel Eesti Riigikogu valimistel: nt I Riigikogu valimistel said nad 4948 häält ehk 1,1% kogu häältest ja ühtlasi 1 koha Riigikogus.
Regulaaravaldis
pisi|Tulemused tekstis järgneva mustri otsimisel  Sobitatakse vähemalt kaks tühikut, kuid ainult siis kui need paiknevad punkti järel ja suure tähe ees Regulaaravaldis (ingl. regular expression, regex või regexp ) on teoreetilises informaatikas märkidest koosnev otsingumuster. Tavaliselt kasutatakse sellist mustrit sõnedes otsingu- ja/või asendusoperatsioonideks.
Mustrid
Regulaaravaldistega kirjeldatakse otsingumustreid. Selleks kasutatavad sümbolid on kas metamärgid (erilise tähendusega) või tavalised sümbolid (otsese tähendusega). Näiteks regulaaravaldises  tähistab a tähelist vastavust 'a' ning . metamärki, mis sobitub kõikide sümbolitega välja arvatud reavahetus. Seega sobituks see regulaaravaldis näiteks sõnedega a  või ax või a0. Mustrisobituse vastete võimalikku täpsust saabki reguleerida metamärkide kasutusega. Näieks on  väga üldine muster,   (sobivad kõik tähed a kuni z) on vähem üldisem ning   on väga täpne muster (sobib vaid a). Metamärkide süntaks on loodud lihtsaks ja paindlikuks tekstitöötluse automatiseerimiseks kujul, mida on lihtne tavalisel ASCII klaviatuuril kirjutada.
Väga lihtne näide sellisest regulaaravaldisest oleks leida tekstiredaktoris sama sõna mitme erineva kirjapildiga. Näiteks  sobitub nii sõnaga "Helsingi" kui ka sõnaga "Helsinki".
Sümbol võimalike hulgast
Kasutades kandilisi sulge ( ja  ) saab defineerida sümbolivaliku. Nende vahel olev avaldis sobitab täpselt ühte sümbolit võimalikest. Lisaks saab selle avaldise alguses kasutada tsirkumfleksi tähtedevaliku välistamiseks ning kahe tähe vahel kasutada sidekriipsu  tähtede vahemiku määramiseks ASCII järgi. Näiteks  on samaväärne kui.
Defineeritud sümbolivalikud
Samuti toetab osa regulaaravaldise mootoritest järgnevaid märgivaliku lühivorme, mida saab kirjeldada ka kandiliste sulgude ( ja  ) vahel olevate avaldistega.
Kvantifikaatorid
Kvantifikaatorid lubavad eelneval avaldisel korduda. Need kvantifikaatorid viitavad eelnevale regulaaravaldise osale, kuid mitte tingimata nende leitud vastele. Näiteks  sobitub nii sõnega a kui sõnega aaaa, aga   korral ei pea korduma sama number, vaid need võivad olla ka erinevad, näiteks sobib 0741852. Veel näiteid:
Ajalugu
Regulaaravaldised pärinevad aastast 1951, mil matemaatik Stephen Cole Kleene kirjeldas regulaarkeeli ning kasutas selleks matemaatilist kirjapilti, mida ta kutsus regulaarhulkadeks. Üks varasemaid mustrisobituse implementatsioone realiseeriti SNOBOL keeles, mis kasutas regulaaravaldiste asemel oma mustrisobituskonstrukte.
Regulaaravaldised muutusid eriti populaarseks 1968. aastast kahes kasutusvaldkonnas: mustrisobitus tekstiredaktorites ja leksiline analüüs kompilaatorites. Üks esimesi regulaaravaldiste realisatsioone oli Ken Thompsoni QED redaktorisse lisatud tekstifailide mustriotsing, mis kasutas parema jõudluse eesmärgil sünkroonkompilaatorit. Hiljem lisas ta selle tööriista ka Unixi redaktorisse ed, millest inspireerituna loodi ka tänapäeval populaarne otsingutööriist grep. Samal ajal kui Thompson arendas QEDi, implementeerisid teadlased, sh Douglas T. Ross regulaaravaldistel põhinevat leksilise analüüsi tööriista, mida kasutatakse kompilaatoriidisainis.
1980. aastatel tõusid Perlis esile keerulisemad regulaaravaldised, mis tulenesid algselt Henry Spenceri loodud regulaaravaldiste teegist. Spenceri hilisemat parema jõudluse ja Unicode toega teeki Tcl-ile kasutatakse muuhulgas ka PostgreSQLis.
1997. aastast on Philip Hazel arendanud PCRE teeki C-keelele, mis üritab matkida Perli regulaaravaldiste funktsionaalsust. Seda kasutatakse paljudes tänapäevastes tööriistades, muuhulgas ka PHPs ja Apache HTTP Serveris.
Tänapäeval on regulaaravaldised laialdaselt toetatud programmeerimiskeeltes, tekstitöötlusprogrammides ja -redaktorites ning mujal. Regulaaravaldised on paljude programmeerimiskeelte standardteegis, näiteks Javas ja Pythonis, ning osal keeltest süntaksis, näiteks Perlis ja ECMAScriptis. Regulaaravaldiste funktsionaalsuse implementatsioone kutsutakse tihti regulaaravaldise mootoriks ning mitmeid teeke saab mitmeotstarbeliselt kasutada.
Annonay
Annonay on linn ja vald Lõuna-Prantsusmaal Auvergne-Rhône-Alpesi piirkonnas Ardèche'i departemangu põhjaosas.
See on Ardèche'i departemangu kõige suurema elanike arvuga linn, kuid departemangu keskus on Privas' linn. Annonay on nii Annonay-Nordi kui ka Annonay-Sudi kantoni keskus.
Annonay asub mõne kilomeetri kaugusel Rhône'i jõest, 75 km Lyonist lõunas ja 40 km kaugusel Saint-Étienne'ist.
Notarite Koda
pisi Notarite Koda on avaliku õiguse valdkonda kuuluv juriidiline isik, mille moodustavad notarid. Notarite Koja tegevus põhineb notariaadiseadusel ja põhikirjal, mille tunnistab vastuvõetavaks Notarite Koja koosolek ja kinnitab valdkonna eest vastutav minister. Notarite Koja tegevuse seaduspärasuse tagab haldusjärelevalve, mida teeb valdkonna eest vastutav minister.
Notarite Koja ülesanded
Notarite Koja peamised ülesanded on järgnevad:
Notarite Koja organid
Notarite Koja kõrgeima organi moodustab Notarite Koja koosolek. Notarite Koja korraline koosolek leiab aset kord aastas. Erakorraline koosolek toimub Notarite Koja eestseisuse juhtimisel, valdkonna eest vastutava ministri ettepanekul, mitte vähem kui 1/5 Notarite Koja liikmete tahtel. Koosolekul saab otsuse vastu võtta, kui kohal on vähemalt 2/3 Notarite Koja liikmetest ja seda tehakse lihthäälteenamusega.
Notarite Koja täitev-korraldava organi moodustab Notarite Koja eestseisus. Notarite Koja eestseisusesse kuuluvad Notarite Koja esimees, aseesimees ja eestseisuse liikmed. Notarite Koja eestseisuse ülesanne on tagada Notarite Koja põhikirja täitmine ja Notarite Koja koosolekul vastu võetud otsuste realiseerimine. Notarite Koja eestseisuse seitse liiget valib koosolek kolmeks aastaks. Praeguse eestseisuse esimees on Tallinna notar Merle Saar-Johanson, aseesimees Tallinna notar Anne Saaber ning liikmed Tallinna notar Erki Põdra, Tartu notar Andrus Ruul, Viljandi notar Kersti Kulla, Jõhvi notar Andrei Lõssenko ja Kuressaare notar Gerda Pitk.
Notarite Koja revisjonikomisjon inspekteerib Notarite Koja majandustegevust ja toimetust iseseisval algatusel või kui seda nõuab vähemalt 1/5 notaritest.
Notarite Koja aukohus analüüsib kaebusi, mis on tehtud notari, notarikandidaadi või notari asendaja ametipidamise, kutse-eetika ja käitumise kohta. Seda saab algatada notar, notarikandidaat, notari asendaja, eestseisus, revisjonikomisjon või justiitsministeerium. Kui pooled tahavad, otsib aukohus vahekohtuna lahenduse notarite, notarikandidaatide ja notari asendajate omavahelistele auasjadele.
Töötavaid notareid on kokku 90 ja notarikandidaate on viis (01.05.2019 seisuga). Argipäevadel töötavad Notarite Kojas tegevdirektor, jurist, referent ja sekretär. Nende ülesanded on koosolekute, eestseisuse istungite ja teiste ürituste organiseerimine, arvamusavalduste, kirjade ja eedete koostamine, rahvusvaheliste suhete ja väliskomandeeringute eestvedamine, kommunikatsioon justiitsministeeriumi ja muude riiklike asutustega.
Eesti notariaadi ajalugu
Notarite Koda loodi 1. novembril 1993. aastal notariaadiseaduse jõustumisega. 1995. aastal liitus Eesti Notarite Koda Rahvusvahelise Notarite Liiduga (UINL). 2004. aastal liituti Euroopa Liidu Notariaatide Nõukoguga (CNUE).
Lauri Vahtre on raamatus „Eesti Notariaadi ajalugu: 1918–2003“ jaganud notariaadi ajaloo kümneks etapiks:
CGS-süsteem
CGS-süsteem on mõõtühikute süsteem, mille põhiühikud on pikkusühik sentimeeter, massiühik gramm ja ajaühik sekund. CGS-süsteemi lõi 1832. aastal C. F. Gauss. Selle süsteemi füüsikalistel alustel põhineb MKSA-süsteem.
Tallinna linnakool
Tallinna linnakool oli aastal 1873 asutatud vene õppekeelega algkool (aastast 1912 kõrgem algkool). Kooli tegevus kestis 1920. aastani, mil kehtestati Eesti vabariigi avalikkude algkoolide seadus. pisi|püsti|[[Pikk tänav 69 // Tolli tänav 1 hoone]] 1872. aasta 31. mail Venemaa keisri Aleksander II kinnitas Venemaa Riiginõukogu otsuse kreiskoolide reorganiseerimisest linnakoolideks. Linnakoolideks muudeti ka Tallinna ja Tartu vene õppekeelega elementaarkoolid.
1872. aastal kinnitatud Venemaa keisririigi linnakoolide määruse kohaselt tuli saksakeelsed kreiskoolid alates 1874. aastast reorganiseerida linnakoolideks. Uut tüüpi linnakoolid olid 6-aastase kursusega venekeelsed riiklikud poeglaste kõrgema astme algharidusasutused. Linnakooli eesmärgiks oli anda täielikku algharidust kõikidest seisustest lastele vanuses 7–14 eluaastat. .
1873. aasta 23. jaanuari Riiginõukogu otsusega muudeti kaks vene õppekeelega elementaarkooli Tallinnas 3-klassiliseks linnakooliks (vene keeles Ревельское 3-классное городское училище), mille asukohaks sai Pikk tänav 69.
Jacques-Pierre Amette
Jacques-Pierre Amette [žak-pj'eer am'ett] (sündinud 18. mail 1943 Saint-Pierre-sur-Dives'is Calvadosi departemangus) on prantsuse kirjanik ja ajakirjanik. Ta on kasutanud ka pseudonüümi Paul Clément.
Eesti keeles on teos ilmunud pealkirjaga "Brechti armuke" (prantsuse keelest tõlkinud Pille Kruus, Tallinn: Kunst, 2005).
Karnsophis
Karnsophis on veemadulaste sugukonda kuuluv maoliste monotüüpne perekond.
Klassifikatsioon
Perekonda Karnsophis klassifitseeritakse roomajate andmebaasis üksainus maoliik :
Levila
Karnsophis siantaris on endeemne Sumatra saart ümbritsevates vetes.
Tiit Kändler
pisi|Tiit Kändler (2010)
Tiit Kändler (sündinud 4. oktoobril 1948 Turbas Nissi vallas Harjumaal) on eesti teadusajakirjanik ja teaduse populariseerija.
Elulugu
Kuni 1980. aastani töötas ta TA Küberneetika Instituudi teadurina. Kui selle instituudi ja Füüsika Instituudi molekulaarbioloogia rühma põhjal moodustati Keemilise ja Bioloogilise Füüsika Instituut, jätkas Kändler seal teadurina tööd veel 8 aastat.
Kuigi Kändleri sulest ilmus satiiri, artikleid ja kolumne juba 1974. aastast alates, võib põhiliseks ajakirjandustegevuse algustähiseks pidada 1988. aastat. Siis töötas Kändler huumoriühenduse Aara kirjandusala juhatajana, kuid juba järgmisest aastast asus ta Maalehe poliitikaosakonna juhatajaks. Edasi liikus ta 1991. aastal ajalehe Rahva Hääl lisalehe Vaatleja toimetajaks ning 1995 ajalehe Eesti Päevaleht teadustoimetajaks.
Eesti Päevalehe teadustoimetajana töötas Kändler kuni 2002. aastani. Samas ametis jätkas ta 2006–2014. Vahepealsel ajal oli Kändler Loodusajakiri MTÜ juhatuse esimees ja peatoimetaja (2001–2004) ning projektijuht (2004–2006). Alates 2005. aastast tegeleb Kändler ka mittetulundusühinguga TeadusTeave, mis hoiab käigus teadusportaali teadus.ee ja korraldab teadus.ee suvekoole.
Looming
pisi|Tiit Kändler rääkimas [[Vikipeedia:Teadusfoto 2011|Teadusfoto 2011 konkursil]]
Tunnustus
pisi|Tiit Kändler võtmas vastu teaduse populariseerimise auhinna elutööpreemiat 2016. aasta teaduskommunikatsiooni konverentsil
Ankur (mahuühik)
Ankur on endisaegne mahuühik. Kasutati tallinna ankrut (32,5 liitrit) ja riia ankrut (38,2 liitrit).
Ühikut kasutati viina, veini ja õlle mõõtmiseks.
Tsitre nina
Tsitre nina (ka Tsitrenina, Andineem) on maanina Harju maakonnas Kuusalu vallas Andineeme külas. Maanina asub Kolga lahe ääres, sellest läände jääb Salmistu laht.
Häbelikkus
Häbelikkus (ka ujedus) on inimese emotsioon, kui ta tunneb hirmu, ebamugavust, kohmakust teiste inimeste seltskonnas.
Sagedamini esineb häbelikkus uutes olukordades ja tundmatute inimestega. Ujedus on omane inimestele, kellel on madal enesehinnang. Tugevamad häbelikkuse vormid viitavad sotsiaalsele ärevusele või sotsiaalfoobiale.
Häbelikkust põhjustab inimesel hirm, et mida teised inimesed tema käitumisest arvavad. Selle tagajärjel kardab inimene midagi teha või öelda, mis võiks põhjustada teiste negatiivset reaktsiooni – väljanaermist, alandust, kriitikat või eemale tõukamist. Häbelik inimene parema meelega hoidub sarnastesse olukordadesse sattumisest.
Oluline aspekt ujeduses on sotsiaalsete oskuste areng. Kool ja lapsevanemad eeldavad vaikimisi, et lapsed oskavad hästi suhelda. Suhtlusoskuste koolitust ei peeta oluliseks (erinevalt lugemisest ja kirjutamisest) ja selle tulemusena ei saa häbelikud õpilased võimalust osaleda klassitöös ja suhelda eakaaslastega. Õpetajad saavad arendada suhtlusoskused ja esitada küsimusi vähem otsesel ja ähvardaval viisil, et õrnalt julgustada häbelikke õpilasi klassis rääkima ja teiste lastega sõbrunema.
Teadlased arvavad, et häbelikkus on osaliselt põhjustatud pärilikkusest, kuid suurt osa mängib ka lapse kasvukeskkond ja inimese isiklikud kogemused. Näiteks põhjustab inimese ujedust lapse vastu tarvitatud vägivald, eriti vaimne vägivald nagu naeruvääristamine. Ujedus võib-olla ka kasvamise käigus ilmnev nähtus, mis läheb aja möödudes üle.
Suhtumine häbelikkusesse erineb kultuuriti. Näiteks idamaades on häbelikkus-vaoshoitus koolilaste puhul väga positiivne omadus. Häbelikke kooliõpilasi peetakse targemateks nii õpetajate kui õpilaste poolt ja tihtipeale saavad nad koolis liidripositsiooni. Häbelikkus ei seostu seal üksinduse või depressiooniga nagu läänemaailmas, vaid näitab viisakust, austusväärsust ja järelemõtlikkust.
Kellu
pisi|Kellu
Kirjeldus ja tüübid
Telliskivikellul on piklik kolmnurkse kujuga lame metallist tera, mida müürsepad kasutavad tsemendi, krohvi ja mördi tasandamiseks, laotamiseks ja vormimiseks. Suunatav kellu on müüritisekellu vähendatud versioon, kasutusel väikeste tööde ja remonditööde jaoks. Tõmmatav kellu on pikk ja õhuke, mis on mõeldud mördi panemiseks telliste vahele. Viimistluskellu on tavaliselt ristkülikukujuline, mida kasutatakse kõveneva betooni pealmise kihi tasandamiseks või vormimiseks. Põrandakellul on üks ristkülikukujuline ja üks terav ots, mis on mõeldud nurkade viimistlemiseks. Suurte pindade, näit betoonpõrandate viimistlemiseks kasutatakse tänapäeval kellu asemel bensiini- või elektrimootoriga betoonisilurit e. betooni helikopterit. Samuti kasutatakse kellut liimimisel, plaatimisel ning sünteetiliste põrandakatete paigaldamisel.
Anonüümne funktsioon
Anonüümne funktsioon on funktsioon (või protseduur), millele pole määratud nime.
Anonüümsete funktsioonide kontseptsioon pärineb lambdaarvutusest, kus kõik funktsioonid on anonüümsed. Sestap on mõningates programmeerimiskeeltes (Lisp, Python ) anonüümset funktsiooni loova keelekonstruktsiooni nimetus "lambda".
Teinekord kutsutakse anonüümseid funktsioone ka sulunditeks, sest programmeerimiskeele tugi ühele tähendab reeglina ka tuge teisele.
Marva fort
Fort oli kavandatud olema kindluse XI fort. Selle ehitustööd algasid aastal 1909 ning seda kavandati teiste fortidega sarnaseks. Aastal 1913 otsustati aga, et kindlus vajab modernsete suurtükkide tulele vastupidavamaid rajatisi ja nii asuti punastest tellistest müüritiste asemele rajama betoonist ja raudbetoonist massiivsemaid konstruktsioone. Selleks ajaks oli valminud 75% fordist, kaevatud olid süvendid kasarmute tarvis ja valminud oli vallikraav. Alanud ümberehitustööde käigus valmisid teed, betoonmüüritised ei olnud aga aastaks 1915 veel lõpetatud. Puhkenud sõja tarbeks rajati pooleli oleva fordi juurde kaevikud. Lahingutegevuse käigus rajatud kindlustised hävisid.
Fort on aastast 2005 muinsuskaitse all. Säilinud on kindlustist ümbritsev vallikraav, mis on veega täitunud.
Setu Leelopäevad
Setu Leelopäevad on aastast 1977 toimuv setu kultuuri tutvustav ja edendav rahvusvaheline folkloorifestival.
Leelopäevi viivad läbi Värska kultuurimaja, Värska talumuuseum ja kohalik omavalitsus.
Aastal 2009 kandis UNESCO setude leelo vaimse kultuuripärandi nimistusse.
Słomniki
Słomniki on linn Poolas Väike-Poola vojevoodkonnas Krakówi maakonnas, Słomniki valla halduskeskus. Linn asub Krakówist ligikaudu 24 km põhja pool.
Słomnikit ürikutes esmamainitud 1287. aastal. Magdeburgi linnaõigused sai 1358. aastal. Rootsi sissetungi ajal aastatel 1655–1660 hävitati linn täielikult. Kolmanda Poola jagamise tagajärjel läks Słomniki 1795. aastal Habsburgide Austria keisririigi võimu alla. 1809. aastal läks linn Varssavi hertsogiriigi koosseisu. Neljanda Poola jagamise tulemusel läks Słomniki 1815. aastal Venemaa Keisririigiga personaalunioonis olnud Kongressi-Poola koosseisu. Słomniki kaotas linnaõigused 1870. aastal, kuid sai need tagasi 1917. aastal. Słomniki sai raudteeühenduse 1934. aastal. Aastatel 1975–1998 kuulus Słomniki Krakówi vojevoodkonna koosseisu.
Tõvrivi rajoon
Tõvrivi rajoon (ukraina keeles Тиврівський район) oli rajoon Ukrainas Vinnõtsja oblastis.
Planeetide kaitse
pisi|Ettevalmistused Vikingi maanduri kuumutamiseks et see steriliseerida Planeetide kaitse on planeetidevahelistel missioonidel kasutatav põhimõte, mille kohaselt üritatakse vältida teiste taevakehade ja Maa saastamist teistelt taevakehadelt pärit organismidega. Selle eesmärk on kaitsta planeetide keskkonda, et neid saaks hiljem detailselt uurida.
Tõvrivi rajoon
2013. aastal elas seal 43 486 inimest. Rajooni halduskeskus oli Tõvriv.
Rajoonis oli Gnivani linn ja kaks alevit (Tõvriv ja Sutõskõ).
Pilkeleht
pisi|Ajalehe Pilkeleht 1906 esileht Pilkeleht oli huumori ja satiiriajaleht, mis ilmus Tallinnas 1906. aastal.
Ajaleht oli 9 leheküljeline, lisaks 1 lk kuulutustele. Toimetajaks ja väljaandjaks Juhan Lilienbach.
Trükiti Tallinnas Mihkel Schifferi trükikojas. Hinnaks oli 6 kopikat. Ilmus 1 number.
Illustraatoriks ja karikaturistiks oli Karl Merilaid-Schnell.
Sisaldas jutustust "Kõlbeline keedukursus ehk Rahwuslised siad" / Mats Soolane
MKSA-süsteem
MKSA-süsteem on mõõtühikute süsteem, mille põhiühikud on pikkusühik meeter, massiühik kilogramm, ajaühik sekund ja elektrivoolu tugevuse ühik amper.
Lauri Markkanen
Lauri Elias Markkanen (sündinud 22. mail 1997 Vantaas) on soome korvpallur, kes mängib 2017. aastast NBA klubis Chicago Bulls.
MKSA-süsteem
Itaalia teadlane Giovanni Giorgi lõi 1902. aastal CGS-süsteemi füüsikalistel alustel mõõtühikute süsteemi põhiühikutega meeter, kilogramm ja sekund. Rahvusvaheline Elektrotehnikakomisjon võttis selle MKS-süsteemina vastu 1935. aastal. Kui 1946. aastal täiendati süsteemi elektriliste suuruste põhiühiku ampriga, saadigi MKSA-süsteem.
Portland (Colorado)
Portland on asula Ameerika Ühendriikides Colorado osariigis Ouary maakonnas Ouray ja Ridgway linna vahel.
MKSA-süsteem
MKSA-süsteemi edasiarendusena loodi rahvusvaheline ühikusüsteem SI.
Portland (Colorado)
Elanike arv oli 2010. aasta rahvaloenduse järgi 135.
Lauri Markkanen
Karjääri algus
Lauri Markkanen mängis kõigepealt Soome noorteliigades ning 2015. aastal valiti ta I-divisjoni B parimaks mängijaks. 2016. aastal kutsuti ta osalema talendikate rahvusvaheliste noormängijate tähtede mängule Nike Hoop Summitile.
Erwin Bernhard
pisi|Erwin von Bernhardt Erwin Bernhard (ka Erwin Bernhardt, 15. jaanuar 1852 Peterburi – 25. aprill 1914 Tallinn) oli baltisaksa päritolu Eestimaa arhitekt.
Lauri Markkanen
NBA karjäär
Aastatel 2016–2017 mängis Markkanen USA üliõpilasliigas Arizona ülikooli meeskonnas, kus tema hea esitus pälvis laialdast tähelepanu. NBA noormängijate värbamisel valiti ta seitsmendana Minnesota Timberwolvesi, kust vahetati kohe edasi Chicago Bullsi.
Erwin Bernhard
Bernhard sündis baltisaksa päritolu Eestimaa arhitekti Rudolf Bernhardi pojana. Erwini vennast Wilhelmist sai insener Peterburis.
Lauri Markkanen
NBA karjäär
2017. aasta oktoobris püstitas ta NBA rekordi, kui tabas esimese kolme mänguga kümme kolmepunktiviset.
Erwin Bernhard
Ta õppis aastatel 1868–1874 Peterburi tsiviilinseneride instituudis ning töötas alates 1874. aastast Eestimaa kubermanguinsenerina, 1877. aastast insener-arhitektina ja alates 1884. aastast Eestimaa kubermanguarhitektina. 1900–1907 oli ta ehitusosakonna juhataja.
Lauri Markkanen
NBA karjäär
Debüüthooajal keskmiselt 15,2 punkti ja 7,5 lauapalli kogunud Markkaneni näitajad kerkisid järgmisel, 2018/19. hooajal 18,7 punkti ja 9 lauapallini mängus.
Rahvuskoondis
pisi|Lauri Markkanen 2017. aasta EM-il 2015. aasta kuni 18-aastaste Euroopa meistrivõistlustel oli Markkanen resultatiivseim mängija. 2016. aasta kuni 20-aastaste Euroopa meistrivõistlustel oli Markkanen taas resultatiivseim mängija ning ta valiti ka turniiri tähtede viisikusse.
Lauri Markkanen on mänginud ka Soome koondises, muuhulgas ka 2017. aasta Euroopa meistrivõistlustel. Debüüdi täiskasvanute koondises tegi ta 14. augustil 2015 mängus Belgia vastu.
Erwin Bernhard
Bernhard on projekteerinud renessansi sugemetega historitsistlikke hooneid Tallinna ja mujale Eestisse. Ta koostas ka Tallinna vanalinna ümberehitusprojekte. Tallinna eeslinnade jaoks projekteeris ta ühe- ja kahekorruselisi puithooneid. Ta osales ka restaureerimistöödel (nt Niguliste kiriku tornikiiver 1897–1898, Haapsalu lossikirik).
Looming
pisi|[[Hageri kirik (1892)]]
Rootsi Rahvaliit
Partei asutati 1917. aastal. Aastast 1918 andis see välja ajakirja Kustbon.
Eesti Ema monument
pisi|Monumendi avamine pisi|Eesti Ema monument Eesti Ema monument on 26. juunil 2010 Rõuges avatud mälestusmärk, mis väärtustab eesti naist emana ja väljendab tänutunnet. Eesti Ema on tehtud Udmurtiast toodud hallist graniidist ja on 3,6 meetrit kõrge ning kaalub ligikaudu 6 tonni.
Kuju idee autor on Hans Sissas. Kavandi autorid on kunstnikud/skulptorid Ilme ja Riho Kuld ning selle raiusid välja skulptorid-kiviraidurid Margus Kurvits ja Kristjan Kittus.
Monumendi maksumus oli ligikaudu 1,7 miljonit krooni, millest umbes 60% moodustasid rahvalt ja asutustelt saadud annetused.
Rauasaag
pisi|Tavaline 12-tolline rauasaag Rauasaag on saag, mis on mõeldud raua lõikamiseks.
Enamik rauasaage on käsisaed, mis on kas reguleeritava raamiga või tehtud C-kujulise statsionaarse raamiga, mis hoiab saagi pinges.
Ruut (perekond)
Ruut (Ruta) on ruudiliste sugukonda kuuluv perekond.
Rauasaag
Rauasaag algselt mõeldi raua lõikamiseks aga on võimalik ka teisi materjale lõigata, nagu näiteks puitu, plastikut. Raamid võivad olla samuti reguleeritavad, et saaks kasutada eri mõõtu terasid. Poldi või muu mehhanismiga pannakse tera pinge alla.
Ruut (perekond)
Perekonda kuulub 8–40 tugeva lõhnaga igihaljast taimeliiki. Ruudi perekonna liikide looduslikuks levilaks on Vahemere maad, Makaroneesia ja Edela-Aasia.
Rauasaag
Rauasael, nagu enamikul saagidel, saab tera asetada hambad käepideme suunas või hambad käepidemest eemale. Tavaliselt lõigates verikaalselt alla, on tera hambad suunatud kasutajast eemale.
Ruut (perekond)
Tuntuim liik on meie aedadeski kasvatatav aedruut.
Avenüü (ajakiri)
Avenüü oli 1995–2009 ilmunud moe- ja iluajakiri. Ajakirja andis välja AS Kalev Meedia. 1995–2008 andis ajakirja välja AS Eksklusiiv. Ajakirja viimane peatoimetaja oli Oksana Tandit.
Põhja-Krimmi kanal
Põhja-Krimmi kanal on irrigatsioonikanal Ukraina lõunaosas Hersoni oblastis ja Krimmi poolsaarel. Kanal juhib Dnepri jõe vett Hersoni oblasti edelaossa ning Põhja-Krimmi steppi. See on 403 km pikk.
Avenüü (ajakiri)
Ajakirjast ilmus ka lätikeelne versioon: Avenija Plus.
Põhja-Krimmi kanal
Ajalugu
pisi|Kuivaks jäänud Põhja-Krimmi kanal 2014. aastal
Kanali rajamise idee käidi välja juba 19. sajandil, kui seda toetas Soome päritolu botaanik ja entomoloog Christian von Steven.
1950. aastate algul otsustas NLKP Keskkomitee rajada Kahhovka hüdroelektrijaama, Lõuna-Ukraina kanali ja Põhja-Krimmi kanali. Trassi määramisega jõuti lõpule 1952. aastal.
Pärast krimmitatarlaste küüditamist kaotati 1945. aastal Krimmi ANSV ja piirkond liideti Vene NFSV koosseisu. 1954. aastal liigutati Krimm aga Vene NFSV halduse alt Ukraina NSV koosseisu, mis jättis Ukraina kanda Krimmi sõjajärgse ülesehitamise kulud.
Hüdroelektrijaam ja Kahhovka veehoidla valmisid 1956. aastal.Kanalit hakati ehitama 1961. aastal ja esimene järk kuni Krasnoperekopskini valmis 1963. aastal. Teine järk Kertšini valmis 1971. aastal ja kolmandat järku Sevastopolini hakati ehitama 1983. aastal.
Frees
Frees on lõikeriist, mida kasutatakse freesimismasinates või töötlemiskeskustes freesimistoimingute tegemiseks (ja muude tööpinkide puhul). Frees annab materjalile liikumise abil masinas soovitud kuju (nt pallikujuline nurgaveski) või otse lõikuri järgi (nt vormitööriist, näiteks hobilõikur).
Kändude freesimine on kiire ja lihtne moodus vabaneda kändudest. Kändude mädanemine looduslikul või keemilistel viisidel on pikk protsess, mis võib võtta aastaid.
Freesimisel kasutame spetsiaalset masinat FSI B28 , mis mahub liikuma ka raskesti ligipääsetavatese kohtadesse. Erinevalt juurimisest annab kännufreesi kasutamine võimaluse säilitada ümberkaudse muru ja muu haljastuse. Freesimisel tekkinud augu maapinnas saab tekkinud massiga või mullaga katta.
Péter Esterházy
pisi|Péter Esterházy 2010. aastal Péter Esterházy (14. aprill 1950 Budapest – 14. juuli 2016 Budapest) oli ungari kirjanik. Ta on ungari postmodernse romaanikirjanduse silmapaistvamaid esindajaid.
Elulugu
Péter Esterházy sündis Mátyás Esterházy de Galántha (1919–1998) (1947. aastani krahv Esterházy) ja Magdolna Mányoki (1916–1980) esimese pojana. Tema vanaisa, krahv Móric Esterházy, oli lühikest aega Ungari peaminister. Tal oli kolm nooremat venda, kellest Márton Esterházy oli Ungari koondises mänginud jalgpallur.
Esterházy oli hariduselt matemaatik. Ta lõpetas 1974. aastal Budapestis Loránd Eötvösi Ülikooli. Ta alustas kirjutamist 1970. aastatel. Edu saavutas ta 1979. aastal ilmunud teosega ”Tootmisromaan” ("Termelési-regény"), millest on saanud ungari uuema proosa üks põhitekste.
Tema rahvusvaheliselt tuntuim teos on 2000. aastal ilmunud oma suguvõsast rääkiv perekonnaromaan "Harmonia Caelestis". See koosneb kahest raamatust, millest esimese ("Nummerdatud laused Esterházyde perekonna elust" ("Számozott mondatok az Esterházy család életéből")) laused on vastandatud teise raamatu pihtimustega ("Esterházy perekonna pihtimused" ("Egy Esterházy család vallomásai")).
Esterházy suri 2016. aastal kõhunäärmevähki. Ta on maetud Gannas oma perekonna mausoleumi.
Ta abikaasa oli Gitta Reén. Neil oli neli last.
STS-51-L
STS-51-L oli Space Shuttle'i programmi 25. missioon. Missiooni teenindanud kosmosesüstik Challenger startis 28. jaanuaril 1986 Kennedy kosmosekeskusest ja hävis 73 sekundit pärast starti. Katastroofis hukkusid kõik 7 pardal olnud astronauti. Õnnetust uurinud Rogersi komisjoni aruande kohaselt põhjustas Challengeri katastroofi parempoolse tahkekütuskiirendi tihendi purunemine, mille tagajärjel plahvatas Space Shuttle'i välispaak.
Challengeri pardal olnud õpetaja Christa McAuliffe oli esimene valitsuses mittetöötav tsiviilisik kosmosesüstiku pardal.
Katastroof
Challengeri start oli tavapärane ja lennujuhid ega stardikontroll midagi ebatavalist ei märganud. 73 sekundit pärast starti Challenger plahvatas. Õnnetust uurinud Rogersi komisjon tegi kindlaks, et parempoolse tahkekütuskiirendi tihend oli purunenud ja kuumad gaasid pääsesid kiirendist välja. Lekkiv kiirendi põletas läbi väliskütusepaagi ja viimase plahvatamine saigi süstikule saatuslikuks.
NASA sattus pärast katastroofi ränga kriitika alla, sest nad olid teadlikud, et kiirendid on ohtlikud ja ilm on stardiks liiga jahe. Lisaks oli Roger Boisjoly, üks tahkekütuskiirendid ehitanud firma inseneridest, üritanud koos kaaslastega starti peatada, sest ta oli kindel, et kiirendid on külma ilma ja projekteerimisvea tõttu süstikule ohtlikud. Ülemused otsustasid Boisjolyt ja ta kolleege eirata ning see sai Challengerile saatuslikuks.
Meeskonna saatus
Mereväe tuukrid leidsid Challengeri meeskonnaruumi 7. märtsil. Järgmisel päeval kinnitati, et leitu on meeskonnaruum ja hukkunute säilmed olid endiselt seal. Kabiin oli veega kokkupõrke tagajärjel rängalt kannatada saanud ja kõik meeskonnaruumi aknad olid purunenud. Tuukrid eemaldasid meeskonnaliikmete surnukehad rusudest. Astronaute lahkasid mereväe kohtuarstid, aga ühegi meeskonnaliikme täpset surmapõhjust välja selgitada ei õnnestunud.
Uurimise ajal märkasid meeskonnaruumi uurinud spetsialistid, et mitmed piloodi juures asunud lülitid polnud tavapärases stardiaegses asendis. Katsed näitasid, et süstiku purunemine ja kokkupõrge ookeaniga ei saanud neid nihutada, ning neil olid peal katted, mis kaitsesid juhusliku lülituse eest. See asjaolu jättis alles versiooni, et piloot ise oli lülitused teinud, kui üritas asjatult voolu taastada. Lisaks olid 3 neljast ookeanist leitud astronautide avariihapnikupakist manuaalselt aktiveeritud. Seetõttu arvatakse, et kui kabiin ei dehermetiseerunud järsult, võis kogu meeskond või osa neist süstiku purunemise üle elada ja nad hukkusid alles kabiini merre kukkumisel. Eksperdid on kindlad, et meeskonnal polnud võimalik pärast süstiku purunemist eluga pääseda, sest süstiku kabiin liikus veega kokku puutumise ajal kiirusega ligikaudu 333 km/h.
Välis-Eesti Ühing
Välis-Eesti Ühing (lühend: VEÜ) on aastatel 1928–1940 ja uuesti aastast 1995 tegutsev ühendus, mille liikmed võivad olla Eestis elavad eestlased või väliseestlased.
Aastal 1933 sai VEÜst kõikide väliseestlaste organisatsioonide keskorganisatsioon.
Tähva nina
pisi|Pildi vasakpoole merresopistus on Tähva nina ja taamal olev parempoolne osa on [[Vohilaid. Nende vahel asub Hellamaa laht (september 2013)]] Tähva nina on maanina Hiiu maakonnas Hiiumaa vallas Kuri külas. Tähva nina ja Vohilaiu vahel asub Hellamaa laht.
Välis-Eesti Ühing
Ühing andis välja ajakirja Välis-Eesti.
Biecz
Biecz on linn Poolas Väike-Poola vojevoodkonnas Gorlice maakonnas, Bieczi valla halduskeskus.
Bieczi on ürikutes esmamainitud 11. sajandil. 1257. aastal sai Biecz Magdeburgi linnaõigused. 1306. aastal kuulutati Biecz kuningalinnaks. 14. sajandi esimesel poolest alates sai Bieczist oluline kaubanduse ja käsitöö keskus. Biecz oli ka üheks kuninga residentsiks.
Linna õitseaeg oli 16. sajandi esimesel poolel. 17. sajandil algas linna langus.
Esimese Poola jagamise tagajärjel läks Biecz 1772. aastal Habsburgide Austria keisririigi võimu alla.
Aastatel 1975–1998 kuulus Biecz Krosno vojevoodkonna koosseisu.
Maarja Tali
pisi|Maarja Tali 3. aprillil 2014 tutvustamas [[Susi (raamatukoer)|raamatukoer Susit kirjandusfoorumil "Kas laps loeb?" Eesti Rahvusraamatukogus]] Maarja Tali (sündinud 21. jaanuaril 1976 ) on eesti stilist ja moekunstnik.
Ta osales konkursi "Kaks takti ette" hooajal 1992–1993.
Luhõnõ rajoon
Luhõnõ rajoon (ka Luginõ rajoon; ukraina keeles Лугинський район) oli rajoon Ukrainas Žõtomõri oblastis.
2013. aastal elas seal 17 161 inimest. Rajooni halduskeskus oli Luhõnõ.
2020. aastal toimunud haldusreformi käigus liideti Luhõnõ rajoon Korosteni rajooniga.
Nõrga nina
Nõrga nina (ka Nõrga neem) on maanina Hiiu maakonnas Hiiumaa valla edelaosas.
Nõmme jõgi
Nõmme jõgi (ka Nõmmeveski jõgi, ülemjooksul Äntu oja) on jõgi Lääne-Virumaal Väike-Maarja vallas.
Nõmme jõgi algab endise Äntu mõisa keskuse juures, Ebavere–Simuna tee ääres paiknevast veerohkest langallikast. Jõgi suubub Põltsamaa jõkke Räitsvere ja Ao vahel, Rakke raudteejaamast 2,5 km loode pool.
Eesti meistrivõistlused kahevõistluses
Eesti meistrivõistlused kahevõistluses on Eesti meistrivõistlused kahevõistluses, mis toimuvad aastast 1935. Võistlusi korraldab Eesti Suusaliit.
Därciä Appaqova
Därciä Appaqova (tatari kirillitsas Дәрҗия Сәйфулла кызы Аппакова; 14. märts (2. märts vkj) 1898 – 28. mai 1948 Kaasan) oli tatari lastekirjanik ja ajakirjanik, 1935. aastast NSV Liidu Kirjanike Liidu liige.
Õppis õpetajaks Kaasanis ristitud tatarlaste koolis, seejärel töötas õpetajana Kaasanis ja oma kodukülas.
Aastail 1922–1923 õppis Kaasani Suure Draamateatri draamastuudios.
Aastail 1928–1943 elas ja töötas õpetajana Kesk-Aasias. 1943. aastal naasis Kaasanisse ja pühendus raamatute kirjutamisele.
Kirjandusdebüüdi tegi Usbekistanis 1932. aastal.
Synergium
Synergium on Balti riikides tegutsev ettevõte, mis pakub lokaliseerimis- ja tõlketeenuseid.
2005. aastal asutatud ettevõttes töötab poolsada põhikohaga tõlkijat, toimetajat ja tehnilist töötajat; partnervõrgustikku kuulub umbes 1000 välispartnerit. Ettevõtte peakontor asub Vilniuses, üks esindusi tegutseb ka Eestis.
Teenused
Synergium pakub lokaliseerimis- ja tõlketeenuseid globaalselt tegutsevatele ettevõtetele. Ettevõte spetsialiseerub järgmiste valdkondade tehniliste dokumentide tõlkimisele ja lokaliseerimisele: autotööstus, tarbeelektroonika, rahandus, IT, õigusalane dokumentatsioon, masinaehitus, bioteadused ja turism.
Synergiumis kasutatav tehnilise tõlke protsess vastab standardi EN 15038 nõuetele ja koosneb järgmistest etappidest: tõlkimine, kontrollimine, toimetamine, tehniline ülevaatus, korrektuur ja lõppkontroll.
Veebisaidi või tarkvara lokaliseerimine
Veebisaidi või tarkvara lokaliseerimise protsess hõlmab kolme etappi: tõlkimine, toimetamine ja korrektuur (TEP).
Veebisaidi või tarkvara lokaliseerimise toimetamise etapp hõlmab grammatika ja stiili kontrollimist jm. Lokaliseerimisspetsialistid saavad tõlgitud ja korrektuuri läbinud tekstid üles laadida sisuhaldussüsteemi (CMS)), millega tagatakse nõutav kujundus ja vorming.
Peter Nagel
pisi|Peter Nagel [[EELK Usuteaduse Instituut|EELK Usuteaduse Instituudis 13. aprillil 2011]] Peter Nagel (sündinud 3. aprillil 1938) on saksa religiooniloolane, teoloog ja koptoloog.
Synergium
Peamised tõlkesuunad
Ida-Euroopa keeled (eesti, bulgaaria, vene, tšehhi, ukraina, ungari, saksa, slovaki, läti, leedu, poola), SRÜ keeled (armeenia, aserbaidžaani, kasahhi, usbeki, türkmeeni).
Kiisa tänav
pisi|Kiisa tänav Kiisa tänav on tänav Tallinnas Kesklinna linnaosas Kitseküla asumis.
Kiisa tänav algab Pärnu maanteelt ja lõpeb umbtänavana. Kiisa tänav on lääneloode–idakagu suunaline ja ligikaudu 100 meetri pikkune. Kiisa tänav sai nime 17. märtsil 1961. Tänav on nime saanud Kiisa raudteejaama järgi.
Horoša (Lõpovetsi rajoon)
Horoša (ukraina keeles Хороша) on küla Ukrainas Vinnõtsja oblastis Lõpovetsi rajoonis. Elanike arv on 310. Pindala on 1,068 km².
Olta Xhaçka
Olta Xhaçka (sündinud 25. detsembril 1979 Tiranas) on Albaania poliitik, kes kuulub Albaania Sotsialistlikku Parteisse.
Ta on saanud Clarki Ülikoolis bakalaureusekraadi politoloogia ja rahvusvaheliste suhete alal ja magistrikraadi avaliku halduse alal.
Alates 2009. aastast oli ta Albaania Rahvakogu liige.
2017. aasta märtsist kuni augustini oli ta Albaania sotsiaal- ja noorsoominister.
10. septembrist 2017 kuni 31. detsembrini 2020 oli Olta Xhaçka Albaania kaitseminister.
31. detsembrist 2020 on ta Albaania Euroopa- ja välisminister.
Jõe jõgi
Jõe jõgi (ka Jõeoja) on jõgi Pärnu maakonnas Lääneranna vallas Esivere, Kuke, Massu ja Mõisaküla külas. Jõgi suubub Uisu pangalt merre (Suurde väina). Suudme lähedale jääb Kiiraste kivimägi (kivikülv). Keskjooksust kagusse jääb Massu soo (Kuke soo).
Jõgi on mitteavalik veekogu, mille piiranguvöönd on 50 m.
Kadi Pajupuu
Kadi Pajupuu (sündinud 27. augustil 1963 Tallinnas) on eesti tekstiilikunstnik ja leiutaja.
Isiklikku
Kadi Pajupuu ema oli tekstiilikunstnik Veevi Pajupuu. Tema õde Liis Pajupuu on õppinud klaasikunsti.
Liikmesus
Kadi Pajupuu kuulub Eesti Tekstiilikunstnike Liitu ja Eesti Kunstnike Liitu.
Tartu Kroonuaia Kool
pisi|Tartu Kroonuaia Kool Tartu Kroonuaia Kool on erikool Tartus aadressil Puiestee tänav 62. Kuni 2002. aastani tegutses kool Tartus Kroonuaia tänaval (sellest ka kooli nimetus), 2002. aastast aga tegutseb Puiestee tänaval endise Tartu Raadi Gümnaasiumi hoones.
Tartu Kroonuaia Kool pakub alternatiivset õppimisvõimalust kerge ja mõõduka vaimse mahajäämusega lastele, kasutades põhikooli lihtsustatud õppekavu, toimetulekukoolide õppekavu või individuaalõppekavu. Koolis on hooldusklass sügava, toimetulekuklassid mõõduka ja abiklassid kerge vaimupuudega õpilastele. Lisaks põhikoolile tegutseb Kroonuaia Koolis ka 10. ehk kutse-eelne klass põhikooli lõpetanutele, kes vajavad täiendavat ettevalmistust iseseisvaks eluks või kutsekooliks. Kooli õpilaste arv püsib viimastel aastakümnetel 200 ringis.
Kooli juures töötab 1998. aastast nõustamis- ja õpiabikeskus. Õppekeeled on eesti ja vene keel. Lisaks tavapärastele õppeainetele on Kroonuaia Koolis sotsiaalõppe, kõneravi, rütmika, ravivõimlemise, eluõpetuse ning muusika- ja kunstiteraapia tunnid. Tegutseb rida huvialaringe.
Õppetöö kõrvalt töötatakse koolis välja abiõppe õppekirjandust ja pedagoogilise diagnostika materjale, tehakse pilootuuringuid ja -õpet individuaalsete õppekavade tarbeks ja nõustatakse oma kooli õpilasi IT-alaselt psüühiliste protsesside arendamiseks. Samuti pakub Kroonuaia Kool Tartu Ülikooli eripedagoogika osakonna üliõpilastele pedagoogilise praktika võimalust.
Kooli astumiseks on vaja pedagoogilis-psühholoogilise nõustamiskomisjoni otsust.
Kroonuaia Koolil on sõprussuhted Soome Põhja-Karjala Lääni Puuetega Noorte Kultuuriarendamise Ühingu, Turu Samppalinna Kooli, Kapprakka Ametikooli ja Põhja-Karjala erivajadustega noorte tugikeskusega.